నీతి ఆయోగ్ భేటీలో సూచన న్యూఢిల్లీ, ఏప్రిల్ 23 (ఆంధ్రజ్యోతి): ఉత్తరాది రాష్ట్రాల్లో తెలుగు, తమిళం వంటి హిందీయేతర భారతీయ భాషలను విద్యార్థులకు నేర్పించాలని ముఖ్యమంత్రులకు ప్రధాని నరేంద్ర మోదీ సూచించారు. ఆదివారం రాష్ట్రపతి భవన్ లో జరిగిన నీతి ఆయోగ్ పాలక మండలి సమావేశం మధ్యాహ్న భోజన విరామ సమయంలో ఆయన సీఎంలతో పిచ్చాపాటిగా మాట్లాడారు. ఆ సమయంలో భాషల గురించి ప్రస్తావన రాగా, మోదీ స్పందిస్తూ.. హిందీ మాతృభాషగా గల రాష్ట్రాల్లో తెలుగు, తమిళం వంటి ఇతర భారతీయ భాషలను కూడా నేర్పించాలని చెప్పారు. తద్వారా జాతీయ సమగ్రత పెరుగుతుందని మోదీ అభిప్రాయపడ్డారని ఏపీ సీఎం చంద్రబాబు మీడియాకు తెలిపారు.
neethi aayog bhetilo suuchana newdhilly, epril 23 (aandhrajyoti): uttaraadi rashtrallo telugu, tamilam vanti hindeeyetara bhaarateeya bhashalanu vidyaarthulaku neerpinchaalani mukhyamantrulaku pradhaani narendra modii suuchimchaaru. aadivaaram rashtrapati bhavan loo jarigina neethi aayog paalaka mandali samavesam madhyahna bhojana virama samayamlo aayana cmlatho picchaapaatigaa matladaru. aa samayamlo bhashala gurinchi prastaavana raga, modii spandistuu.. hindi maatrubhaashagaa gala rashtrallo telugu, tamilam vanti itara bhaarateeya bhashalanu kuudaa neerpinchaalani cheppaaru. tadwara jaateeya samagrata perugutundani modii abhipraayapaddaarani apy cm chandrababu mediaku telipaaru.